วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
16 ก.ค. 2558

ASL SECURITIES
ภาครวมตลาดภาคเช้า : ดัชนีไทย SET ปิดลบ 1481.62 (-5.12) กรอบ 1479-1491 มีแรงขายทำกำไรในหุ้นใหญ่ปรับตัวลดลงในกลุ่ม BANK HELTH TRANS ภาพรวมเช้าฝั่งเอเชียยังเป็นบวก+0.11% แต่ HSI ปรับตัวลดเล็กน้อย -0.19% มีสามปัจจัยหลัก 1.รัฐสภากรีซได้ลงมติรับร่างกฎหมายที่เกี่ยวข้องกับแผนฟื้นฟูวิกฤตเศรษฐกิจแล้ว อย่างไรก็ตามต้องรอมติรัฐสภาเยอรมันพรุ่งนี้เรื่องกรีซ 2.หุ้นกลุ่มพลังงานปรับตัวลดลงตามราคาน้ำมันดิบเพราะปริมาณการผลิตน้ำมันดิบของสหรัฐและสต็อกน้ำมันดิบยังคงอยู่ในระดับที่สูงมาก 3.เฟดมีแนวโน้มปรับขึ้นอัตราดอกเบี้ยในปีนี้ โดยคาดว่าเศรษฐกิจจะยังคงขยายตัวในช่วงที่เหลือของปีนี้ กดดันราคาทองต่ำลง ส่วนในไทย ก.คลังลดประมาณการณ์การเติบโต คาดเศรษฐกิจโต 2.6% ในครึ่งปีหลังซึ่งต่ำกว่าครึ่งแรก รวมโตเพียง 3.0% ทั้งปีเพราะการส่งออกที่อ่อนแอ คาดว่าจะร่วงลง 1.3% ในครึ่งหลังปีนี้หรือ 1.7% สำหรับทั้งปี 58 สศค.คาดว่าจะหั่นคาดการณ์เศรษฐกิจลงภายในเดือนนี้จากเดิม 3.7% หุ้นที่บวกดัชนี SCC ADVANC INTUCH DELTA CPN EA BTS DTAC BBL หุ้นที่ลบดัชนี AOT SCB KBANK PTTEP TPIPL BAY PTTGC BDMS PTT KTB TMB TRUE MACRO CPF CPALL
 
แนวโน้มตลาดและหุ้นที่น่าสนใจภาคบ่าย 
มีโอกาสปรับตัวลงทดสอบ 1,477
แนวโน้มภาคบ่ายเชิงเทคนิค : ดัชนีไม่สามารถยืนเหนือเส้นค่าเฉลี่ย 15 วันได้ พร้อมกับแท่งเทียนเกิดการฟอร์มตัวในรูปแบบ Three Black Crows มีแนวโน้มปรับตัวลงต่อ โดยมีแนวรับแรกที่ 1,477 จุด
BR (ราคาปิดภาคเช้า 11.00)
แนะนำซื้อเก็งกำไร ราคาสามารถปรับตัวผ่านแนวต้านระยะสั้นที่ 10.50 ได้ และเส้นค่าเฉลี่ยกลับมาเรียงตัวอีกครั้ง มีแนวโน้มไปได้ต่อ โดยมีเป้าหมายทางเทคนิคที่ 12.70
UEC (ราคาปิดภาคเช้า 3.62)
แนะนำซื้อ ราคาสามารถยืนเหนือแนวต้านที่ 3.60 ได้ ด้วย วอลุ่มที่หนาแน่น พร้อมทั้งเกิดสัญญาณซื้อใน MACD คาดว่า จะสามารถขึ้นไปปิดแก๊ปที่ 3.80 ได้